PAGE  
- 2 -

Α.Π. 2267                                                                                   Αθήνα, 3 Σεπτεμβρίου 2009
Προς 

Όλες τις Ελεγκτικές Εταιρίες 

Ενταύθα

Θέμα:
Κοινό Σχήμα Εξετάσεων ΣΟΕΛ - ACCA
Όπως γνωρίζετε, έχει υπογραφεί συμφωνία μεταξύ του Σώματος Ορκωτών Ελεγκτών Λογιστών (Σ.Ο.Ε.Λ.) και της Ένωσης Ορκωτών Λογιστών του Ηνωμένου Βασιλείου – THE ASSOCIATION OF CHARTERED CERTIFIED ACCOUNTANTS (ACCA) βάσει της οποίας όσοι ακολουθούν τις επαγγελματικές εξετάσεις του Σ.Ο.Ε.Λ. θα δύνανται να εγγραφούν και στο ACCA και να ακολουθήσουν το νέο Κοινό Σχήμα Εξετάσεων (Joint Examination Scheme ή JES).
Όσοι ολοκληρώσουν επιτυχώς τις εξετάσεις του JES θα θεωρείται ότι έχουν ολοκληρώσει τον κύκλο των εξετάσεων τόσο του Σ.Ο.Ε.Λ. όσο και του ACCA.

Επίσης, έχει ήδη συμφωνηθεί με την Επιτροπή Λογιστικής Τυποποίησης & Ελέγχων (ΕΛΤΕ) ότι όσοι ολοκληρώσουν επιτυχώς τις εξετάσεις του JES θα ικανοποιούν τις απαιτήσεις των επαγγελματικών εξετάσεων για την αναγνώρισή τους ως Νόμιμοι Ελεγκτές σύμφωνα με τον Ν. 3693/2008.

Για τους υποψήφιους που ενδιαφέρονται να συμμετέχουν στις εξετάσεις του JES του Δεκεμβρίου 2009 θα πρέπει να γίνουν άμεσα οι εξής ενέργειες:

1. Παρακαλούμε, όπως μας γνωστοποιήσετε το αργότερο μέχρι και την Πέμπτη 10 Σεπτεμβρίου 2009 τα ονόματα των υποψηφίων από τις εταιρείες σας που ενδιαφέρονται να συμμετέχουν στις εξετάσεις του Κοινού Σχήματος Εξετάσεων (JES) στην εξεταστική περίοδο του Δεκεμβρίου 2009.
2. Σας ενημερώνουμε ότι το αργότερο μέχρι την ανωτέρω ημερομηνία (10/9/2009) θα πρέπει να έχουν συγκεντρωθεί από κάθε ελεγκτική εταιρεία, για κάθε ένα υποψήφιο που δηλώθηκε βάσει του (1) ανωτέρω μεταφρασμένα στην Αγγλική γλώσσα το πτυχίο (ή τα πτυχία) του /της και ένα αντίγραφο της ταυτότητας ή του διαβατηρίου μαζί με μια φωτογραφία διαβατηρίου και να έχουν αποσταλεί στο Σ.Ο.Ε.Λ.. Λόγω της πίεσης του χρόνου σε αυτό το στάδιο, η μετάφραση είναι αρκετό να γίνει από τα ελεγκτικά γραφεία και θα επικυρωθεί από το Σ.Ο.Ε.Λ.
Για οποιαδήποτε διευκρίνιση, μπορείτε να επικοινωνήσετε με την κα Δέσποινα Λέκκα στο τηλέφωνο 210 – 3891428.

